ועדת הכספים, כנסת 17, פרוטוקול מספר 513, 2007-09-10 14:25

סטס מיסז'ניקוב: אנחנו מגיעים למשרד השלישי בסדר-היום העמוס שלנו – שהוא לא פחות חשוב מאשר השניים שדנו בהם עד כה – המשרד לענייני גמלאים, ואני מברך בברכה את השר, שאמר שהוא פעם ראשונה בחברתי; אני גם בפעם הראשונה בחברתו, ואנחנו ניהנה.

סטס מיסז'ניקוב: שנינו שותפים לקואליציה- אנחנו לא ניתן שהמצב הזה ישתנה כל כך מהר, למרות שיש כמה שרוצים שכן.

סטס מיסז'ניקוב: אדוני השר, אני מברך אותך, את המנכ"ל ואת כל אנשי המשרד.

סטס מיסז'ניקוב: אני אשתתף כמובן בדיון, אבל הייתי רוצה לתת לחברך, חבר הכנסת אלחנן גלזר, לנהל את הדיון, ברשותך.

סטס מיסז'ניקוב: השר לענייני גמלאים רפי איתן: בתענוג רב.

סטס מיסז'ניקוב: היו"ר אלחנן גלזר: אחר צהרים טובים.

סטס מיסז'ניקוב: אני שמח לקדם את השר לענייני גמלאים, השר רפי איתן, שהוא כידוע יושב-ראש מפלגת הגמלאים.

סטס מיסז'ניקוב: לפני שאנחנו מתחילים אני מבקש לציין את העובדה שהמשרד לענייני גמלאים הוא משרד חדש.

סטס מיסז'ניקוב: מרגע שהגיע המשרד לשטח, כל המפלגות הפכו פתאום לרווחתיות – כולם דואגים לגמלאים, כולם מציעים הצעות חוק בנוגע לגמלאים, ויש גם הצלחות; כולם קופצים על הקרדיטים.

סטס מיסז'ניקוב: כמובן, גם ההסכמים הקואליציוניים זהים לכל מפלגות הקואליציה, כולם עוסקים בענייני גמלאים – החל מסל התרופות ועד לניצולי השואה.

סטס מיסז'ניקוב: אני שמח לארח פה את המשרד.

סטס מיסז'ניקוב: אני מציע שהשר יפתח.

סטס מיסז'ניקוב: השר לענייני גמלאים רפי איתן: התקציב שלנו למעשה נחלק למספר מישורים, כאשר היום אנחנו מביאים רק מישור אחד, וזה התקציב של המשרד עצמו.

סטס מיסז'ניקוב: אבל, במקביל לתקציב של המשרד עצמו – שהוא תקציב יחסית קטן ביחס למשרדים אחרים – אנחנו נאבקים על שורה של נושאים עבור הזקנים במדינת ישראל.

סטס מיסז'ניקוב: הנושא הראשון – אלה שמקבלים השלמת הכנסה.

סטס מיסז'ניקוב: נראה לנו שהמאבק הראשון שלנו צריך להיות לגבי אנשים נזקקים.

סטס מיסז'ניקוב: כאלה יש בארץ כ- 160,000 איש.

סטס מיסז'ניקוב: אם אני מוסיף 30,000 שארים, אזי יש לנו בערך 190,000 מקבלי הבטחת הכנסה.

סטס מיסז'ניקוב: רובם – לפחות מעבר ל- 50% - הם למעשה גם פליטי שואה, כלומר כשאני אגע בניצולי השואה אני צריך להדגיש שבתוך ה- 160,000 איש האלה יש בין 85,000 ל- 90,000 שהם למעשה פליטי שואה.

סטס מיסז'ניקוב: לגביהם אנחנו נאבקים ממש בימים אלה על מנת להגדיל את חלקם בעוגה של הבטחת ההכנסה.

סטס מיסז'ניקוב: יש לכך כל מיני פתרונות.

סטס מיסז'ניקוב: אחד הפתרונות הוא פתרון דיפרנציאלי – אני לא אכנס אליו, אבל אני מניח שהוא יבוא לשולחן הזה תוך מספר שבועות.

סטס מיסז'ניקוב: הנושא השני שאנחנו מטפלים בו אלה קצבאות הזקנה – גם כאן תצטרכו לעזור לנו – כאשר גם פה יש מגמה בסופו של דבר לייצר איזושהי מערכת דיפרנציאלית, שהיא גם לפי גיל וגם לפי מבחן הכנסה.

סטס מיסז'ניקוב: אבל, בשלב זה, המערכות האלה עדיין לא קיימות, ולכן אין ברירה אלא לטפל במערכת האוניברסלית.

שלי יחימוביץ': מה זאת אומרת קצבת זקנה דיפרנציאלית?

שלי יחימוביץ': שונה?

שלי יחימוביץ': השר לענייני גמלאים רפי איתן: קצבת זקנה – לייצר מעבר לגבול מסוים, דיפרנציאלית.

שלי יחימוביץ': מעבר לגבול מסוים, ויש ויכוח על הגבול.

שלי יחימוביץ': בשלב זה, אנחנו רוצים להעלות ב- 2008 את קצבת הזקנה באחוז אחד, ויש התנגדות גדולה של האוצר ושל כל הנוגעים בדבר, אבל זוהי המגמה שלנו – שהיא תהיה באופן אוניברסלי.

שלי יחימוביץ': זאת המגמה – אין לנו עדיין הסכמה.

שלי יחימוביץ': סמדר אלחנני:

שלי יחימוביץ': אחוז אחד מהקצבה או אחוז אחד מהשכר?

שלי יחימוביץ': השר לענייני גמלאים רפי איתן: אחוז אחד מהשכר הממוצע במשק.

שלי יחימוביץ': קריאה: 70 שקלים.

שלי יחימוביץ': השר לענייני גמלאים רפי איתן: אגיד את זה אחרת.

שלי יחימוביץ': היום אנחנו ב- 16.2%; היינו רוצים מאוד להעלות ל- 17.2% - זה עדיין לא בידינו.

שלי יחימוביץ': מעבר לכך, אנחנו רוצים לתקן שורה של עיוותים – בנושאים של נכים למשל.

שלי יחימוביץ': יש שורה של עיוותים – הן בתשלומים של נכים כאשר הם מגיעים לגיל 67 ומתחילים לקבל קצבת הכנסה, ועוד ועוד, לא אלאה אתכם, אבל אלה הנושאים שאנחנו עוסקים בהם יום-יום, שעה-שעה.

שלי יחימוביץ': חלק מהדברים האלה כבר הגיעו לשולחן הזה, וחלק עוד יגיע.

שלי יחימוביץ': היום נטפל רק בתקציב של המשרד לענייני גמלאים.

שלי יחימוביץ': מנכ"ל המשרד, ד"ר אבי ביצור, בבקשה.

שלי יחימוביץ': ד"ר אבי ביצור: צהרים טובים לכם.

שלי יחימוביץ': אני מצטער שהמצגת לא עובדת, נעשה זאת בשיטה הישנה – החוברת שמולכם היא בעצם המצגת.

שלי יחימוביץ': אני רוצה להציג את המשרד – שהוא חדש לחלוטין, והוא התפתחות של יחידת הסמך לענייני גמלאים.

שלי יחימוביץ': מול המשרד עומדות משימות שהן חדשות, ולפני שנדבר על כסף, אני מבקש להתחיל עם המילה "חזון".

שלי יחימוביץ': את החזון הזה נראה אחר כך בתקציב וכן נראה כמה דברים מאוד פעוטים, מה שנקרא חסמים ומעצורים – איך אנחנו רוצים להוציא לפועל את התוכניות הללו.

שלי יחימוביץ': חזון המשרד – החזרת כבודו ומקומו של הזקן בחברה הישראלית לקדמת הבמה.

שלי יחימוביץ': על המילה "זקן" יש ויכוחים אצלנו, אבל המילה זקן – במשמעותה כאן – היא זקני השבט, מה שהיה פעם בתורה.

שלי יחימוביץ': מדובר באנשים שבעצם בנו את כל מה שכולנו עוסקים בו היום, כולל המקום הזה- ואינני אומר זאת לשם הציונות אלא חד-משמעית.

שלי יחימוביץ': הגיע הזמן שהכבוד והמקום של האנשים הללו, כמובילים בחברה, יחזור.

שלי יחימוביץ': כדי שהוא יחזור, הם צריכים את הייחוד שלהם, לצרכים המיוחדים שלהם.

שלי יחימוביץ': את החזון הזה אנחנו רוצים להשיג בכמה דרכים.

שלי יחימוביץ': מתן כבוד ראוי לזקן על-ידי: יצירת חברה הנותנת דימוי והתייחסות נאותה, וכאן אני חוזר למילה "דימוי".

שלי יחימוביץ': הזקן הוא לא מסכן, והזקן רוצה לעבוד.

שלי יחימוביץ': בהמשך, כאשר נדבר על חסמים, אני אתן דוגמה לכך שהיינו רוצים לראות את הגמלאים שלנו עובדים ולא נזקקים.

שלי יחימוביץ': אבל, אתה בקרב עם התמ"ת – שרוצה שהצעירים יעבדו, שלא תהיה אבטלה, אז מה עושים אנשים זקנים שרוצים לעבוד, בגילאים מסוימים?

שלי יחימוביץ': יש לנו כמה דוגמאות, אפילו בחדר הזה.

שלי יחימוביץ': שנית, הקניית איכות חיים שתבטיח בריאות, רווחה, ביטחון ועצמאות.

שלי יחימוביץ': המשמעות היא עצמאות, המשמעות היא רווחה, המשמעות היא שאפשר יהיה לחיות גם בגיל השלישי במגזר הזה, ומדובר על מספרים עצומים.

שלי יחימוביץ': את המספרים האלה צריכים לכבד ולתת להם את המקום הראוי.

שלי יחימוביץ': למשרד יש כמה יעדים ששמנו לפנינו.

שלי יחימוביץ': ראשית, לשמש גוף מטה – ואני מדגיש את המילה מטה, כי בהמשך כאשר ניגע בחסמים ובמעצורים, אנחנו נדבר על תוכנית לעתיד והיינו רוצים מאוד את התמיכה של ועדת הכספים לעניינים כאלה – שגוף המטה גם יהפוך לגוף ביצוע.

שלי יחימוביץ': מדובר בגוף מטה בפיתוח תוכניות ושירותים בכל נושא שקשור לאוכלוסייה המבוגרת- בכל נושא.

שלי יחימוביץ': במשרד לענייני גמלאים, ולא חשובה הקונסטלציה הפוליטית שלו – ואני יכול להגיד זאת כמנכ"ל המשרד, לא כאיש הפוליטי של המשרד – צריך להיות מצב שבו לגמלאים תמיד יהיה ייצוג, בכל ממשלה שתהיה, ולא חשוב מאיזו מפלגה.

שלי יחימוביץ': זה חשוב, וטוב שנעשתה פריצת הדרך בקדנציה הזאת.

שלי יחימוביץ': שנית, גיבוש מדיניות לפיתוח שירותים, טיוב איכות חיי הקשישים על-ידי מיצוי ואיגום משאבים, בשיתוף פעולה בין משרדים.

שלי יחימוביץ': אתם תראו את זה.

שלי יחימוביץ': האוצר – יחסית למשרד – נתן מספרים מעטים למשרד קטן, אבל איגום משאבים שנעשה גם ביחידת הסמך וגם במשרד היום, נותן מספרים גבוהים בהרבה לדברים שנוגעים בנשמה של כל אחד פה: מקבצי דיור, הוסטלים – צובט מאוד בנשמה לראות את הדברים האלה, שמישהו קבע אותם בשנות ה-60 ושכח את האנשים.

שלי יחימוביץ': תוחלת החיים אז היתה נמוכה מאוד, היום חיים עד גיל מבוגר יותר – ויש הרבה מאוד דוגמאות כאלה בחברה שלנו, אבל היום גם צריכים לטפל בהם.

שלי יחימוביץ': שלישית, להוות גוף בקרה ומעקב לביצוע החלטות שנועדו להיטיב עם קשישים ולתקן עוולות.

שלי יחימוביץ': לדוגמה: חוק האזרח הוותיק, שעבר למשרד שלנו.

שלי יחימוביץ': אתה מגלה פתאום שזקן, כמו אבא שלי, בן 75 ברמת-גן – אין לו בעיה כאשר הוא בא לקולנוע; הוא מוציא את התעודה ומקבל את ההנחה הרשומה בחוק.

שלי יחימוביץ': בפריפריה, במשרד המדע, התרבות והספורט, הם עובדים עם "אמנות לעם", ואתה מגלה ש"אמנות לעם" לא נותנת את ההנחה, אבל את הסבסוד לוקחת מן הממשלה.

שלי יחימוביץ': זוהי בדיוק המטרה שלשמה גוף כזה צריך להתקיים, אבל עם שיניים, שכרגע עוד אין לנו, אבל זה בהמשך.

שלי יחימוביץ': רביעית, פרסום סיוע ומיצוי זכויות הגמלאים – זה גם ספינת הדגל שלנו.

שלי יחימוביץ': זהו הפרויקט הכי גדול שלנו – רעיון שנולד דרך השר, המשיך הלאה, והמטרה היא שזה יפרוץ בשנה זאת, ובסופה יהיה גוף שנותן לכל גמלאי שמתקשר גם את התשובה למהי בעייתו, גם את המומחה לטפל בבעייתו, ונותן לו את הטיפול.

שלי יחימוביץ': זה משהו שלא היה עדיין, לא היה בארץ.

שלי יחימוביץ': אם זה אכן יקרה ואם נוכל לעשות זאת – הגענו לנקודה של כמעט הגשמת חלום.

שלי יחימוביץ': מול החזונות והייעודים, אני עובר לתקציב 2007 – כאשר אנחנו עומדים בסוף השנה.

שלי יחימוביץ': המשרד קיבל את המספרים הבאים: תקציב שוטף – 50 מיליון שקל; הרשאה להתחייבויות ארוכות-טווח– 30 מיליון שקל; חיזוק הצפון ועוטף עזה – 10 מיליון שקלים; קיבלנו שוברים לדיור ציבורי– 800 שוברים לשימוש חד-פעמי, שעל-ידי איגום משאבים נוצלו בסוף, מיליונים רבים של דירות של עמידר, של עמיגור ושל חלמיש וחברות טובות שמחזיקות דירות ישנות מאוד, שזה הזמן לטפל בהן.

שלי יחימוביץ': עם האוצר סוכם על רזרבות שמועברות – 16 מיליון שקל; סך הכול, תקציב שלנו, של המשרד – 106 מיליון שקל, ועוד 800 שוברים.

שלי יחימוביץ': איגום עם משרדים נוספים, קיבלנו עוד 100 מיליון שקל.

שלי יחימוביץ': הגופים שאיתם עבדנו זה מוועידת התביעות, ה- Claims Conference, דרך משרד הרווחה, משרד הבריאות, דרך האש"ל והג'וינט שמשתפים מאוד פעולה בעניין הזה, וזה הביא אותנו ביחד לכ- 205 מיליון שקל ועוד השוברים, מסתכם בכ- 250 מיליון שקל, שאיתם חיינו בשנת העבודה 2007.

שלי יחימוביץ': אני כבר מציג את שנת העבודה 2008, כאשר דבר אחד חסר לי, והוא האלמנט של מה יעבור מאי-ביצוע שנה זאת.

שלי יחימוביץ': האוצר סיכם שמה שצבוע, גם יעבור לשנה הבאה.

שלי יחימוביץ': הנקודה השנייה היא האיגום עם משרדים נוספים – אני מעריך שזה יהיה באותו סדר גודל.

שלי יחימוביץ': מה הביצוע שלכם?

שלי יחימוביץ': ד"ר אבי ביצור: מייד אגע בזה, בהתאם לבקשת הוועדה – ארבעה פרויקטים שנה זאת, ארבעה פרויקטים בשנה הבאה, והשנה עדיין לא הסתיימה.

שלי יחימוביץ': התקציב השוטף שאושר לשנה הבאה על-ידי האוצר – 75 מיליון שקל; הרשאה להתחייבויות – 30 מיליון שקל; חיזוק הצפון ועוטף עזה – נמשך, 10 מיליון שקל; העברת עודפים ומה יהיה באיגום עם משרדים נוספים – עדיין אין בידינו הנתונים האלה.

שלי יחימוביץ': באשר לתקציבים נוספים – מה שהתייחס השר, בעדינות רבה כדרכו – אנחנו לא מציגים זאת כרגע.

שלי יחימוביץ': אנחנו גם עוסקים במשרד לענייני ירושלים וכן עוסקים בנושא החזרת הרכוש היהודי הגזול – גם באירופה וגם במקומות אחרים.

שלי יחימוביץ': איך אתם עושים את זה?

שלי יחימוביץ': באיזה אופן?

שלי יחימוביץ': ד"ר אבי ביצור: אני מבקש לסיים את המצגת, ומייד אשיב.

שלי יחימוביץ': באשר למשרד לענייני ירושלים, התקציב הוא 50 מיליון שקל; לגבי השבת הרכוש היהודי הגזול, הסיכום עם האוצר נכון להיום – היקף התקציב מותנה בהיקף הנכסים שיוחזרו.

שלי יחימוביץ': כלומר, נכון להרגע – כלום.

שלי יחימוביץ': בהתאם לבקשת הוועדה, שלושה-ארבעה פרויקטים נבחרים ל-2007 שנתבקשתי להציג.

שלי יחימוביץ': הפרויקט הראשון שברצוני להציג הוא "פרויקט בשיבה טובה".

שלי יחימוביץ': בפרויקט זה המשמעות היתה לקחת בעוטף עזה ובצפון גמלאים וגמלאיות – 62 ומעלה נשים; 67 ומעלה גברים- ולטפל בדברים הבאים: שיניים תותבות, משקפיים, מכשירי שמיעה וכדומה.

שלי יחימוביץ': במבצע הזה, העלות כולה היתה 4.2 מיליון שקל.

שלי יחימוביץ': המשרד השתתף ב- 2.1 מיליון שקל.

שלי יחימוביץ': הפרויקט הזה זורם, כלומר הוא מסתיים בסוף שנה זאת וממשיך בשנה הבאה.

שלי יחימוביץ': הפרויקט הבא הוא פרויקט שדרוג ומיגון מועדונים.

שלי יחימוביץ': מלחמת לבנון השנייה חשפה אותנו במערומינו, מבחינת דברים שלא קשורים לחדר הזה או לדיון הזה, והביאה נושא אחד מאוד בולט לגבי האוכלוסייה שבה אנחנו מטפלים.

שלי יחימוביץ': הגמלאים, ברובם, לא התפנו – גם ממקומות כמו קרית-שמונה.

שלי יחימוביץ': לא התפנו, גם לא טיפלו בהם, כאשר זוהי נקודה אחת.

שלי יחימוביץ': אבל, אי-ההתפנות יצרה מצב שבו אנשים גם לא נשארו בבתים.

שלי יחימוביץ': אנשים הלכו למועדונים ולמרכזי היום שלהם כדי לחיות בהם.

שלי יחימוביץ': מתברר שאנשים בילו במקומות האלה יותר זמן ממה שניתן לצפות ממי שיש לו בית.

שלי יחימוביץ': היו חסרים שני אלמנטים ברורים.

שלי יחימוביץ': ראשית, שמרכזי היום ובתי-האבות יהפכו להיות מקומות הרבה יותר נוחים והרבה יותר קלים למחייה, ומצד שני, היה צורך למגן אותם כדי שיוכלו לעמוד בפני התקפות הקטיושות שהיו בצפון, שלא לדבר על הקסאמים בדרום.

שלי יחימוביץ': הפרויקט הזה הוא פרויקט נמשך, ולדעתנו צריך להרחיב אותו על-פי אזורי עדיפות גם למקומות אחרים בארץ, לאור כל מיני פעולות מלחמה כאלה ואחרות, ולאור ההכרה שלנו עם הארסנל של מדינות העימות - מסוריה ועד איראן - מולנו, ואם האיום הזה יתממש, כדאי שנמגן ונכין את עצמנו לקראתו.

שלי יחימוביץ': לכן, אנחנו חושבים שכדאי להמשיך ולעשות את זה.

שלי יחימוביץ': התחלנו את הפעילות עם משרד הקליטה, משרד השיכון ומשרד הרווחה, כדי לטפל במרכזים האלה, אבל שוב אני אומר:

שלי יחימוביץ': מצד אחד מדובר על שדרוג, צריך להתאים את זה למאה ה-21, ומצד שני למגן אותם משום שאנשים הולכים לחיות בפנים, תחת התקפות, וכנראה שהם לא יתפנו, אלא אם כן נתייחס לעניין אחרת.

שלי יחימוביץ': הפרויקט השלישי לשנת העבודה 2007 הוא שדרוג מתקנים של דיורים מוגנים.

שלי יחימוביץ': במקרה הזה אני מציג רק פרויקט אחד של חברת עמידר, שמדבר על התאמה לסטנדרטים מתאימים.

שלי יחימוביץ': אינני רוצה להגזים, אבל מדובר על מקומות משנות ה-60 שמאז לא שופרו – ויש בחדר הזה לפחות חברת כנסת אחת שעסקה בנושא הדיור הציבורי והיתה רוצה לראות את הפרויקט הזה מתרחב.

שלי יחימוביץ': הדיור הציבורי כבר שנים רבות לא פועל, לא נותנים דיור ציבורי הרבה שנים.

שלי יחימוביץ': מנכ"ל עמיגור היה אצלנו והציג איך לאט-לאט אין לו כבר מה לבנות יותר.

שלי יחימוביץ': זוהי פנייה לוועדה – שלא בתחומי, אבל אני מציג אותה כי בדרך כלל, האנשים הנזקקים לדיור הציבורי אלה הגמלאים, העולים הגמלאים, הקשישים וניצולי השואה – כולם באותו סל שבעצם נמצא במשרד שלנו.

שלי יחימוביץ': במקרה הזה, לקחתי דוגמה אחת מחברת עמידר.

שלי יחימוביץ': בניין 102 יחידות דיור בעכו, כאשר אם נקרא לילד בשמו, המשרד לענייני גמלאים עם משרד הרווחה, עם ה- Claims Conference ועם אש"ל של ג'וינט, רכשו את הבניין ממשרד הקליטה, והיום נמצאים גמלאים באכלוס לתוך הבניין הזה – בניין שעמד ארבע שנים בשיממונו, חדש לחלוטין כי לא באו עולים לעכו.

שלי יחימוביץ': לכן, הכנסנו את הזקנים פנימה – ואני אומר זאת בגאווה לא מוסתרת, למרות שזה נשמע מאוד שחצני, זוהי פשוט עובדה.

שלי יחימוביץ': אני חוזר לעמידר.

שלי יחימוביץ': פרויקטי עמידר – בלי לפגוע בחברה, חס וחלילה, זאת לא כוונתי – לקחנו יחד אתם יחידות דיור באשדוד, ההשקעה היא 45 מיליון שקלים בפרויקט – המשרד השתתף ב-15 מיליון שקלים.

שלי יחימוביץ': כפי שציינתי, ההשלמות הן ממשרד השיכון, מה- Claims Conference ומאש"ל, לתוך המבצעים הללו.

שלי יחימוביץ': כאשר מתייחסים למילים "סטנדרטים מתאימים", נכנסים לנושאים ב-2008.

שלי יחימוביץ': הכוונה היא שמרכזים ומקומות מגורים כאלה גם יטופלו על-ידי סגל שידריך אותם וידאג לתרבות שלהם.

שלי יחימוביץ': מול זה פתחנו מבצע שנקרא "והדרת פני זקן" - סיוע בנות השירות הלאומי לזקנים ניצולי השואה, בשלב הזה, בשלב הבא לכל הגמלאים – גם מבני השירות האזרחי, בפרויקט של ראובן גל שאישרה הממשלה לא מזמן.

שלי יחימוביץ': מדובר על חרדים, ערבים – מי שלא התגייס – ובנות השירות, כאשר היחס נכון לעכשיו הוא 1 ל-5 – התחלנו זאת בירושלים, בתל-אביב ובחיפה.

שלי יחימוביץ': אם נגיע לחלום ולחזון של המשרד – לקחת מקבץ דיור בצפון, שעל בסיסו אתה מלביש עולים גמלאים - נניח למשרד הקליטה, מכניס את משרד השיכון, משפר את המבנה, שם סגל שעובד, פורס רשת עורכי-דין בחינם, שם בנות שירות לאומי פנימה, אב-בית ואם-בית, ונותן להם חיים – רבותי, נתַנו כבוד לאנשים שצריכים את זה.

שלי יחימוביץ': וסליחה על הפתוס – אני אומר זאת בהתרגשות ואני מאמין בכל מילה שאני אומר.

שלי יחימוביץ': שנת 2008 – על-פי בקשת הוועדה, אני חוזר שנית כדי להציג פרויקטים נבחרים – ואני עושה את מה שביקש יושב-ראש הוועדה.

שלי יחימוביץ': לגבי 2008 רציתי להציג ארבעה פרויקטים.

שלי יחימוביץ': האחד – דיברתי עליו, בהתרגשות רבה.

שלי יחימוביץ': אנחנו רואים פה ספינת דגל קטנה – פרויקט בנות השירות הלאומי.

שלי יחימוביץ': אני אומר את הדברים כי זוהי פשוט חוויה.

שלי יחימוביץ': מדובר בחמש עמותות של בנות דתיות, עמותה אחת של בנות חילוניות – עמותת שלומית- כל שש העמותות ביחד, באמצעות משרד הרווחה כמזרים התקציב, אנחנו מפעילים פה פרויקט שאני מאוד מתרגש ממנו.

שלי יחימוביץ': אתה רואה את הבנות מול הזקנים ניצולי השואה – עם החששות, עם הפחדים – של תינוק קטן שצריך לגדל אותו, ולגדל אותו נכון.

שלי יחימוביץ': הבנות עוברות הכשרה, גם הזקנים ניצולי השואה והגמלאים עוברים את ההכשרה שלהם.

שלי יחימוביץ': במקרה הזה התחלנו עם ניצולי שואה, כאשר המטרה היא אחר כך להגיע לעוד גמלאים, ואני חושב שזה פרויקט שמרחיב את הלב.

שלי יחימוביץ': אני מכיר את בנות השירות הלאומי מעבודה עם ילדים אוטיסטים, אני מכיר אותן מבתי-חולים – יש בחיים גם היכרויות אישיות, לא רק עבודה – כרגע הגיע הזמן לחשוף אותן גם לגמלאים, ויש גמלאים שצריכים את זה.

שלי יחימוביץ': תחשבו לרגע על הפרויקטים של עיר ללא אלימות, שעוסקים בהם גם בחדר הזה – מה קורה כאשר הבריונים האלה רואים בחורה, או בחור – ערבי או חרדי – נע בין הבתים האלה של הזקנים, ולא חשוב אם מדובר בניצולי שואה או באחרים.

שלי יחימוביץ': תחשבו לרגע על תיעוד סיפור חיים של זקן ניצול שואה; תחשבו לרגע שנותנים לו טיפול כזה דרך פרויקט כזה.

שלי יחימוביץ': זה הרעיון.

שלי יחימוביץ': הוא נראה פשוט, יש בו כל מיני מורכבויות שאנחנו מתמודדים אתן, ועושים זאת בהנאה רבה.

שלי יחימוביץ': התקציב ל- 2008 הוא חמישה מיליון שקל, התקציב השנה היה דומה.

שלי יחימוביץ': אנחנו משקיעים את כולו כאשר הוא צבוע כבר, אבל חלקו מתחיל וחלקו לשנה הבאה.

שלי יחימוביץ': ניסן סלומינסקי: האם פועלים גם בפרויקט של השמיניות?

שלי יחימוביץ': אצלנו, הבנות ב- י"ב נותנות יום בשבוע לנושא החברתי, בעיקר לנושא הגמלאים.

שלי יחימוביץ': בהרבה מאוד אולפנאות יוצאים יום בשבוע.

שלי יחימוביץ': כדאי שתתחברו גם לזה כי הם עושים עבודה אדירה.

שלי יחימוביץ': היו"ר אלחנן גלזר: האם הסיוע הזה הוא רק בבתים של גמלאים, או גם בבתי אבות?

שלי יחימוביץ': ד"ר אבי ביצור: הסיוע ניתן כרגע בבתים של הגמלאים.

שלי יחימוביץ': נבחרו ירושלים, תל-אביב וחיפה, ואני אומר בפשטות: לא כי יש שם יותר מצוקה, אלא כי יש שם בתים של העמותות שהבנות חוזרות לישון בהם בלילה, כך משגיחים על המשמעת שלהן.

שלי יחימוביץ': בזה אינני רוצה להתערב, אין זה תחומי.

שלי יחימוביץ': התחום הוא הטיפול בקשישים עצמם.

שלי יחימוביץ': הנקודה השנייה היא להמשיך את שדרוג הדיורים המוגנים, ואני מעלה פה קריאה: קחו את הנושא של הדיור הציבורי – ואני אומר זאת בשם המשרד, אני אומר זאת גם כאזרח.

שלי יחימוביץ': צריך להיות קול קריאה, שיהיה דיון ציבורי ושישתמשו בו.

שלי יחימוביץ': שלישית – מיגון מרכזי יום, דיברתי על כך קודם.

שלי יחימוביץ': אנחנו כבר מתחילים לכוון ממש לנקודות מסוימות שאנחנו חושבים שצריך לעשות אותן.

שלי יחימוביץ': נקודה נוספת – וכאן תחזרו לחזון וליעדים.

שלי יחימוביץ': קודמי כתב ביעדים את המילים: בואו נעשה בקרה ופיקוח, ובין השאר בא אלי – היום הוא סגני, יושב בחדר הזה, מאיר – ואומר: בנושא השיקום, משרד הבריאות שקיבל כסף, לא מניע את זה.

שלי יחימוביץ': מה זאת אומרת?

שלי יחימוביץ': מי שעובר אירוע CVA, או עובר התקף לב, או עובר אירועים שעוברים זקנים, בדרך כלל הרשויות מנסות לכוון אותו לקבל פיצוי כזה או אחר, לקבל דברים כאלה או אחרים, לא למילה שיקום, ואז השיקום פשוט לא קורה.

שלי יחימוביץ': אני יכול לזכור את אבי לפני 20 שנה מקבל התקף לב, והולך לכפר המכביה; היום משתדלים פחות.

שלי יחימוביץ': למה?

שלי יחימוביץ': כי ההוצאה היא רבה יותר.

שלי יחימוביץ': נכנסנו לאגף לגריאטריה במשרד הבריאות, עודדנו אותם, יחד איתם, ללכת למנכ"ל – ואני יודע שהם היו כאן היום, והמנכ"ל היה מאוד קואופרטיבי – באנו איתם אליו.

שלי יחימוביץ': אינני יודע אם כך עובדים, אבל אני לא מכיר עבודה אחרת; אני מכיר לעבוד, המשרד הזה בא לעבוד, אז הוא יעבוד.

שלי יחימוביץ': הלכנו עם האגף לגריאטריה למנכ"ל וביקשנו, שיבין.

שלי יחימוביץ': עשינו מודל בקרה ומעקב על מה קורה לחולה CVA שעבר עכשיו אירוע, יצא מביילינסון – הוא לא הולך הביתה.

שלי יחימוביץ': הוא ילך לקופת חולים שלו לקבל את תהליך השיקום, וזה ייבדק.

שלי יחימוביץ': כך זה אמור להיות, הושקע בכך כסף רב, וזאת המטרה.

שלי יחימוביץ': כולי תקווה – בעזרת

שלי יחימוביץ': כם – אם לנו יהיו עוד כמה שיניים לראות שזה קורה, שזה באמת יקרה.

שלי יחימוביץ': זה מבחינת הפרויקטים.

שלי יחימוביץ': אני מבקש לסכם את הדברים בחסמים ואילוצים, וגם הבאתי לכם – הצלחתי לעבור את משמר הכנסת – שלושה אביזרים פשוטים שממחישים את חלק מהבעיות שאנחנו עוברים, אני שם אותם על השולחן ומבקש את עזרתכם.

שלי יחימוביץ': הנושא הראשון הוא הטיפול הביורוקרטי הבין-משרדי המתמשך בפרויקטים משותפים רבים.

שלי יחימוביץ': אני לא הרבה זמן בתפקידי, אבל אני מכיר את הממשל והשלטון הישראלי לא רע – מהיבט אחר, וגם מלמד את זה בבר-אילן – כעת אני גם חווה את זה.

שלי יחימוביץ': בלי להאשים אף אחד, אני אומר שיש יותר מדי מעצורים וחסמים בנקודות, ואני מדגים.

שלי יחימוביץ': זהו בסך הכול אמצעי שפותח במלב"ת, מרכז ישראלי לעזרי בית לנכים ולזקנים - כאשר היושב-ראש הוא פרופ' שמגר, נשיא בית-המשפט לשעבר – על מנת לגרוב גרב.

שלי יחימוביץ': שמים את הגרב הפוכה, וכך זה מתלבש.

שלי יחימוביץ': הבאתי איתי גם מתקן למכנסיים.

שלי יחימוביץ': יש לנו הרבה יותר עזרים, אבל לא יכולנו להביא לכאן מיטה או עזרים חשמליים.

שלי יחימוביץ': למה אני אומר את זה?

שלי יחימוביץ': זה ייחודי במדינה, אין כאלה יותר, אין בשום מקום, ואתה בא ומנסה להכניס זאת לשימוש – לא תמיכה ולא לרמות – אתה הולך דרך הג'וינט, כי מלב"ת היא של הג'וינט - אני רוצה לתת להם כסף לניידת שתיסע לשדרות ותסביר לזקנים שם איך מתפעלים את זה.

שלי יחימוביץ': האמצעי הזה מיועד לחולה אלצהיימר – ואינני רוצה לעשות פה הצגות מטופשות – אבל לוחצים: off, on – זה מדליק את הטלוויזיה, מכבה את הטלוויזיה, מעלה ומוריד ווליום.

שלי יחימוביץ': פשוט.

שלי יחימוביץ': אתה בא ונלחם כאילו אתה עבריין צמרת.

שלי יחימוביץ': חשב כללי, וכו'.

שלי יחימוביץ': אני אומר את הדברים לא לשם הפוזה.

שלי יחימוביץ': רבותי, צריך להגיד את זה גם פה: יש דברים מסוימים שלא צריכים עבורם להפעיל כל כך הרבה מנגנונים נגד המשרד לענייני גמלאים – הקטנטן, הקוניונקטורה הפוליטית.

שלי יחימוביץ': גמלאים יהיו גם אם לא יודע מה יהיה, וצריך להבין את זה.

שלי יחימוביץ': סמדר אלחנני: אבל מלב"ת יש רק אחד, אז למה אתה צריך את הקריטריונים?

שלי יחימוביץ': אני מבינה שמדובר על הקריטריונים לתמיכות.

שלי יחימוביץ': הווריאציה הזאת של הענקת תמיכות, שצריך לקבוע קריטריונים.

שלי יחימוביץ': ..

שלי יחימוביץ': ד"ר אבי ביצור: הרי המשרד חדש.

שלי יחימוביץ': אם המשרד היה בשנה שעברה, אזי היו עושים קריטריונים לתמיכות.

שלי יחימוביץ': אבל, המשרד רק היום נולד.

שלי יחימוביץ': אתה בא עם הרעיון, אומרים לך: עמותה.

שלי יחימוביץ': אתה אומר: זאת לא עמותה.

שלי יחימוביץ': הלכנו לפרופ' שמגר ביום חמישי שעבר, הוא כתב מכתב.

שלי יחימוביץ': ביקשתי ממנו – לאור ניסיוני במקומות אחרים – שגם היועץ המשפטי יחתום על כך.

שלי יחימוביץ': חתם גם היועץ המשפטי, ורק כרגע החשכ"ל וכל מי שקשור לעניין הזה, מוכן שמלב"ת תיתן לנו ניידת ב-600,000 שקל כדי לנסוע לשדרות.

שלי יחימוביץ': תאמינו לי, זה כמעט כמו כיבוש הבופור.

שלי יחימוביץ': הנקודה השנייה – חוסר יכולת בעצמאות לאור היעדר זרוע/ סוכנות ביצוע למשרד.

שלי יחימוביץ': אז המשרד הוא גוף מטה, אבל המשרד כנראה ינסה ויבקש עזרה מכל מי שניתן בכנסת, שתהיה רשות מבצעת לנושא גמלאים, כדי שנוכל לבצע את הפעילויות ולא להגיע לכל מיני מקומות כאלה ולכל מיני ויכוחים, כי היום כל תקציבנו עובר דרך סוכנויות ביצוע שיושבות במשרדים אחרים.

שלי יחימוביץ': נקודה אחרונה, מאוד חשובה - הצורך בהגברת המודעות לעובדה שהמשרד לענייני גמלאים הינו אוטוריטה בלעדית בנושא גמלאים.

שלי יחימוביץ': אני לא אומר שהמשרד מנסה לקחת סמכויות מהמחלקה לקשיש במשרד הרווחה או דבר דומה.

שלי יחימוביץ': אני מנסה להגיד שהגיל השלישי, או גיל הזהב, או הגמלאים- תמיד יהיו, מישהו תמיד יצטרך לטפל בהם.

שלי יחימוביץ': יש כל מיני פינות בכל מיני משרדים, שצריכים לאגם אותן תחת קורת גג אחת, וכך להוציא את הדברים אל הפועל בצורה טובה יותר.

שלי יחימוביץ': שנה טובה.

שלי יחימוביץ': היו"ר אלחנן גלזר: תודה רבה לד"ר אבי ביצור, מנכ"ל המשרד.

שלי יחימוביץ': נעבור כעת לדוברים.

שלי יחימוביץ': הדוברת הראשונה היא היועצת הכלכלית של ועדת הכספים, סמדר אלחנני.

שלי יחימוביץ': סמדר אלחנני: אני הכנתי מסמך שמרכז את כל הבעיות של גמלאים בעבר, התיקונים שעשתה ועדת הכספים, ההחמרות, וגם ראייה קדימה מהחלטות הממשלה האחרונות, שקבעו את הצוות לבדיקת קצבת זקנה, שהיה אמור לתת תשובה עד ה-7 בספטמבר – התאריך כבר עבר.

שלי יחימוביץ': אני אומרת כאן לכל היושבים בשולחן – שכולנו, בתקווה, נהיה גמלאים, וחלק גדול מאתנו יהיו גמלאים תקציביים.

שלי יחימוביץ': מה שמסתמן פה זוהי פגיעה בפנסיה התקציבית.

שלי יחימוביץ': זה הגמלאים, וצריך לחשוב קדימה.

שלי יחימוביץ': איך אני רואה את הבעיה?

שלי יחימוביץ': כי הגדירו את זה.

שלי יחימוביץ': בחומר הרקע שהובא להחלטת הממשלה דיברו על הפנסיה התקציבית, עשו ערך נוכחי – 470 מיליארד שקל - מספר מבהיל באופן יוצא מן הכלל.

שלי יחימוביץ': אבל, ככה לא מציגים נתונים מפני שאם היה צריך להציג נתון נכון – היה צריך להגיד גם את הערך הנוכחי של כל תקציבי המדינה ל-50 השנים הבאות – מה שהם הציגו זה ל-50 שנה בערך – ואת ערך תקציב הביטחון ל-50 השנים הבאות.

שלי יחימוביץ': אבשלום וילן: ולקרנות הפנסיה של ההסתדרות – שהביאו פה לדיונים – לא הציגו את כל הדברים האלה בדיוק באותה צורה?

שלי יחימוביץ': סמדר אלחנני: אתה יודע שאני כל הזמן לומדת דברים חדשים, כל הזמן.

שלי יחימוביץ': אבשלום וילן: לא, זה דבר ישן.

שלי יחימוביץ': אני מזכיר לך שאותו דבר סיפרו לנו לגבי קרנות הפנסיה ההסתדרותיות.

שלי יחימוביץ': סמדר אלחנני:

שלי יחימוביץ': אינני רוצה לגזול זמן, אני מדברת רק על קצבת הזקנה.

שלי יחימוביץ': אתם מפעילים תקציב של כ-200 מיליון בביטוח הלאומי, וקצבת הזקנה זה 16 מיליארד – אין להשוות בכלל.

שלי יחימוביץ': גיזרו מזה קדימה – מה יהיה כשאני אהיה, מה שנקרא באנגלית Little old lady – גם לא תהיה לי קצבת זקנה, בקצב הזה.

שלי יחימוביץ': צריך לתכנן קדימה.

שלי יחימוביץ': אלה שתי הנקודות שאם אני הייתי יכולה להציע למשרד לענייני גמלאים לפעול, אלה שני הדברים הקריטיים כרגע.

שלי יחימוביץ': הקטע של מיסוי הריבית – יש זקנים שחיים מהריבית.

שלי יחימוביץ': אז נתנו להם הנחות, אבל זה לא דומה להנחה שנתנו על הכנסה מעבודה.

שלי יחימוביץ': הם כל חייהם שילמו מס הכנסה גבוה; כשהגיע הזמן ליהנות מכך שהריבית פטורה – הם עכשיו משלמים מס גם על הריבית, כך שההנחה שניתנת היא קטנה.

שלי יחימוביץ': הדבר הבא הוא למשל הפער בין גמלת הסיעוד שמשולמת לחברה לבין מה שמקבל הקשיש.

שלי יחימוביץ': ועכשיו, כאשר הלכו ותיקנו ונתנו גמלה יותר גדולה ל-18 שעות לנטולי-יכולת, אז גם חברת הסיעוד קיבלה עכשיו יותר.

שלי יחימוביץ': זה לא משתווה לשתי נקודות הזיכוי, שהן בסך 370 שקל, ולא נתנו את התוספת הזאת.

שלי יחימוביץ': יש גופים אחרים – ואנחנו יושבים פה, זה הגוף המחוקק - עשו מנגנון מאוד יפה.

שלי יחימוביץ': כל תוספת של שקל אחד להכנסה, מפחיתה שקל אחד מההטבה.

שלי יחימוביץ': לא את הכול.

שלי יחימוביץ': צריך תיקון קטן בחוק- אני מנסה להעביר אותו כבר שלוש שנים ולא מצליחה.

ד"ר אבי ביצור: נשמח להשתתף בזה.

אלחנן גלזר: תודה.

אלחנן גלזר: נשמע את תשובת המשרד בסוף.

אלחנן גלזר: חבר הכנסת שי חרמש, בבקשה.

שי חרמש: אני חושב שמשהו טוב קרה לגמלאים ממהלך שהתחיל כמהלך פוליטי, ובעצם נותן מענה לנישה שלא טופלה.

שי חרמש: בעניין הזה אתה פטור מלהתנצל פה, אתה רשאי להתרגש פה, וכולנו מתרגשים.

שי חרמש: אני אומר זאת ברצינות כחבר כנסת חדש פה.

שי חרמש: אני חושב שזה בא לידי ביטוי בשני נושאים שאתם מבצעים כרגע – אחד מהם אני מכיר מקרוב – וזה המיגון של מרכזי היום לקשישים בקווי העימות.

שי חרמש: מדינת ישראל לא השכילה להגן על תושביה, ואתם כבר נזעקים להגיע לקשישים במרכזי היום, וטוב הדבר משום שזוהי אוכלוסייה שהיא חסרת ישע.

שי חרמש: ברגע ש"צבע אדום" כזה קופץ לאוויר, אם ביתם אינו מבצרם – לפחות מרכז היום יהיה מבצרם, וזה דבר דרמטי למי שחי במציאות בקו ההוא.

שי חרמש: העובדה שקמתם על רגליכם האחוריות, שמתם מתקציבכם את ה- 15 מיליון וגררתם את משרד השיכון ל- 15 מיליון שלו – אני מבין שזה החיה מחדש את תהליך הקמת הדיור המוגן – לא בכסף שצריך אבל בהתוויית הכיוון הנכון, כי נדמה לי שללא השליש שלכם, הסיפור הזה היה גווע.

שי חרמש: לפני שלוש שנים הוא נעצר; ממשלת ישראל באה ואמרה: אם ה- claims רוצה לתת כסף – שייתן, אנחנו את ה- matching לא שמים.

שי חרמש: אתם פה מלכדתם את הממשלה, וטוב הדבר כך.

שי חרמש: אני אמרתי לרשות המסים שעל זה נשרוף פה את המועדון – זה לא יעבור – אז הם באו כרגע לרכך אותי.

שי חרמש: המשמעות היא ברורה לגמרי, השר איתן.

שי חרמש: בעלי משקים או בעלי נכסים, שקנו את נכסיהם בין 1948 ל- 1960 – וקשה להאשים אותם בכך שהם כרגע בגיל 30; הם בוודאי בגיל 70-80 ומעלה – שמימוש הנכס לא נעשה כי הם ספקולנטים והנה הגיע להם נדל"ן מניב, אלא אין ברירה, הם צריכים את זה או לפנסיה, או לדיור מוגן.

שי חרמש: באות היום רשויות המס, ואצלהם מחפשים את המס.

רפי איתן: לכמה הגדילו להם את המס?

שי חרמש: מ- 12% מדורג, עד ל- 20%, תוך ארבע שנים.

סמדר אלחנני: יש לי כבר פתרון עבורך.

שי חרמש: לפני הפתרון, אני מבקש להציג את הבעיה.

רפי איתן: זה מס שבח?

שי חרמש: זה מס שבח.

רפי איתן: כמה זה היה לפני כן?

שי חרמש: 12%.

סמדר אלחנני: זה עדיין לא עבר.

שי חרמש: זה עבר בוועדת השרים עכשיו – והשר איתן ישב שם.

זאב אלקין: זה בדרך אלינו.

רפי איתן: אני לא הייתי בישיבה הזאת.

שי חרמש: אני יודע שלא היית.

שי חרמש: גם השר שמחון לא היה, גם השר יעקב אדרי לא היה – כל אלה שהיו צריכים לעזור ולעצור את זה, לא היו.

סמדר אלחנני: מי שקשיש ועובר לדיור מוגן, או משהו כזה – מקבל פטור על מכירת הדירה.

שי חרמש: אני לא חושב שרק מי שעובר לדיור מוגן.

שי חרמש: גם אדם שבשנת 48' קנה משק – מה לעשות, בביצות של כפר ויתקין, ואני לא גר שם בדיוק – לא צריך להיכנס עמוק לכיסו.

שי חרמש: הנושא השני הוא בעיית המיגון של חדרי הביטחון בשדרות, בעיקר בשדרות.

שי חרמש: היתה הבטחה של ראש הממשלה לבצע את חדרי הביטחון – הוא מתמהמה ומושך רגליים.

שי חרמש: למה אני מכוון את אלומת האור אליך, השר איתן?

שי חרמש: לא בגלל ניסיונך הביטחוני העשיר, אלא בגלל העובדה שיושבת היום אוכלוסייה חסרת-ישע – ותסלחו לי שאני מתבטא בצורה הכי פתטית שישנה – בשדרות ובניר-עם, ובאותם מקומות כפריים, שעלו לשם בשנות ה-40 וה-50 וה-60.

שי חרמש: "צבע אדום" לגביהם – אם הם מצליחים בכלל לשמוע, כי יש גם בעיית שמיעה לחלקם – אין להם לאן ללכת.

שי חרמש: אני מבקש את התערבותך, השר, בדבר אחד.

שי חרמש: אם וכאשר יעלה הנושא הזה בממשלה – אנא, אל תצטרף לסלוגן של "גזרנו עליהם להתמגן" – אלא תנו היום עדיפות לאוכלוסייה הקשישה בשדרות, בניר-עם – אלה הדוגמאות הקיצוניות - שאין להם כלל מיגון, אין להם לאן ללכת.

שי חרמש: אלה שני הנושאים – חדרי הביטחון בין שדרות לאוכלוסייה הקשישה, ונושא התיקון למימוש הנכסים – לתת להם את האפשרות להגיע או לפנסיה נורמלית, או לדיור מוגן; אף אחד מהם לא מוכר בית סתם כך כי התחשק לו בבוקר.

רפי איתן: אני מודה לך.

שי חרמש: אתה יודע למה?

שי חרמש: כי כולנו – במוקדם או במאוחר – נמצאים אצלך.

זאב אלקין: אדוני השר, זוהי הפעם הראשונה שאנחנו מקבלים כאן את פניך בתור שר של משרד נפרד.

זאב אלקין: אז קודם כול, ברכות ואני מניח שגם בספרי התקציב שנקבל, תזכה לספר נפרד של המשרד, וזה מסמל את המהפכה שעשיתם.

זאב אלקין: לכאורה, כולנו יודעים שמדובר על גיל 62.

סמדר אלחנני: 64.

זאב אלקין: אבל זה 64 – את צודקת לגמרי, סמדר.

סמדר אלחנני: אני הייתי ערה כאשר דנו בכך – אבל עם שני גפרורים בעיניים.

סמדר אלחנני: זה היה בשעה שלוש בבוקר.

זאב אלקין: אני אשתף אותך, אדוני השר, שכאשר פניתי לשר האוצר הקודם – השר הירשזון, שהוא במקרה או לא במקרה היה יושב-ראש ועדת הכספים כשעבר חוק גיל הפרישה – הוא התווכח והתערב איתי שזה לא נכון, שגיל הפרישה הסופי הוא 62.

זאב אלקין: המצב העובדתי הוא לא כך.

זאב אלקין: בחוק, אמנם כתוב בעמוד הראשון שזה 62.

רפי איתן: אבל זה גדֵל, כמה שנים, זה מגיע ל- 64.

סמדר אלחנני: יש את הציטטות.

זאב אלקין: לא, זה לא מגיע אוטומטית.

זאב אלקין: יש מוקש, יש מנגנון מסוים שהוכנס לתוך החוק על-ידי אנשי האוצר, בזמנו – לאחר ויכוח גדול, שלכאורה הורידו את זה ל-62, כנגד רצונם של אנשי האוצר- והמנגנון הזה אומר דבר פשוט.

זאב אלקין: אם משרד האוצר לא יקים ועדה והוועדה הזאת לא תיתן המלצות לעצור את זה ב-62, על "טייס אוטומטי" – זה יימשך עד 64.

רפי איתן: מה רע בזה?

זאב אלקין: מה רע בזה?

סמדר אלחנני: הרע הוא שזה לא ברור.

זאב אלקין: לא רק.

זאב אלקין: זה ברור מה רע בזה.

זאב אלקין: זאת הרי פגיעה מאוד ברורה.

סמדר אלחנני: אני בעד 64, אבל זה צריך להיות ברור, ושהמחוקק יבין מה שהוא החליט.

זאב אלקין: זה קודם כול נכון, כי כרגע – במצב החוק ומה שהציבור יודע – שזה עוצר ב- 62.

זאב אלקין: אפילו שר האוצר בעצמו ובכבודו, לא האמין שזה יכול להגיע עד 64.

רפי איתן: תסביר לי מה רע ב- 64.

זאב אלקין: במקום 62?

זאב אלקין: זה ברור.

זאב אלקין: אתה לוקח מאנשים – גם כך לקחו מהם שנתיים – שלאורך כל חייהם שילמו מסים ובנו על כך שהם יוצאים לפנסיה בגיל מסוים.

רפי איתן: נשים חיות יותר מאשר גברים, אז היה צריך להיות להיפך – נשים בגיל 67, וגברים בגיל 64.

סמדר אלחנני: תוחלת החיים של נשים בארץ היא מהגבוהות בעולם.

רפי איתן: אני מבקר קשישים וקשישות פעמיים בשבוע.

רפי איתן: בכל מקום, אחוז הקשישות הוא בערך שני-שלישים, והקשישים הם שליש.

שלי יחימוביץ': ברור.

שלי יחימוביץ': תוחלת החיים של נשים היא גבוהה יותר, שלא לדבר גם על כך שאנחנו לא נהרגות במלחמות.

זאב אלקין: לאור העובדה הזאת, אדוני השר, חוששני שאם אתה תציע להפוך את זה – אז חלק גדול ממצביעיך, שהם שני-שלישים – ולא חצי כפי שאמרת - לא יאהבו את העניין.

שלי יחימוביץ': נדמה לי שבחקיקה ישבו בוועדה שלושה אנשים, ששרדו עד הסוף: חברי הכנסת אורון, וילן ועמיר פרץ.

שלי יחימוביץ': זאב אלקין: ויושב-ראש הוועדה, שהיה אז הירשזון.

שלי יחימוביץ': הם ניהלו מאבק חורמה על הסיפור הזה של בין 62 ל-64, אבל בסופו של דבר, התוצר הסופי הוא מאוד מאוד בעייתי.

שלי יחימוביץ': אל"ף, הוא מטעה, ושנית, גם מבחינת הנימוקים החברתיים שהובאו אז, הם בסופו של דבר השאירו את המוקש הזה ואת המנגנון.

שלי יחימוביץ': ועל כן, פנייתי אליך היא לפנות לשר האוצר.

שלי יחימוביץ': שר האוצר אמור לפי החוק הזה להקים את הוועדה.

שלי יחימוביץ': זה נכון שיש לו זמן.

שלי יחימוביץ': מדובר על לא יאוחר מ- 2011 – שום דבר לא מונע משר האוצר להקים אותה היום, והוועדה הזאת תגיש את מסקנותיה בקצב שתגיש, ולא לחכות לשנת 2011.

שלי יחימוביץ': אם זה לא יקרה עד 2011- אז יקרה מה שמשרד האוצר בנה עליו, שעל "טייס אוטומטי" זה יימשך עד גיל 64.

שלי יחימוביץ': זה קודם כול, עניין כללי.

שלי יחימוביץ': סוגיה אחרת לגמרי, שגם היא בתוקף סמכותך.

שלי יחימוביץ': הקבוצה שהיא אולי החלשה ביותר מקרב האנשים שהם בגיל הגמלאים זה אותם גמלאים שמקבלים קצבת זקנה עם השלמת הכנסה – הם הקבוצה הפגיעה ביותר, כ- 180,000 איש.

שלי יחימוביץ': ייתכן שניתן לטפל בהם מזוויות שונות.

שלי יחימוביץ': כמובן, אם קצבת הזקנה תעלה – זה יעזור לכולם, אבל ללא טיפול ממוקד באוכלוסייה הזאת, למעשה אחוז הגמלאים שיהיו מתחת לקו העוני יישאר בעינו.

שלי יחימוביץ': בקבוצה הזאת יש תת-קבוצה, שהיא לא פחות ולא יותר, אלא 50% מהקבוצה הגדולה, ואלה גמלאים עולים – והנתונים ידועים – כאשר פעמים רבות גם ידם על התחתונה משום שבדרך כלל, חלקם הגדול נמצא ללא פתרון דיור, ללא דירות בבעלותם וחלקם הגדול ללא דיור ציבורי, ודובר כאן לפניי על כך שהמדינה לא מתקדמת יותר מדי בסיפור של דיור ציבורי בכלל, ובסיפור של דיור ציבורי לקשישים עולים בפרט.

שלי יחימוביץ': בזמנו, הממשלה דיברה, ודיבר ראש הממשלה, על הצורך לטפל בקבוצה הזאת, לגבש להם פתרון מיוחד.

שלי יחימוביץ': חלקם היו מראש ללא שום סיכוי להגיע לצבירת הפנסיה – הם עלו ארצה בגיל 45-50, ולא ניתן לגבות פנסיה בקצב הזה במספר השנים שנותר להם לעבוד.

שלי יחימוביץ': שאלתי אליך אם אתה שומע שיש כוונות להתקדם בתחום, וכן פנייתי לפעול כאן כשליח נאמן של הקבוצה הזאת, שמונה כ- 80,000 איש והיא כל הזמן גדלה, כדי שעניינם לא יוזנח.

שלי יחימוביץ': בקשר הדוק לכך – כי יש חפיפה מאוד גדולה בין שתי הקבוצות – לנושא שטיפלת בו, וזה נושא של ניצולי שואה מהמעגל השני.

שלי יחימוביץ': הובטח בזמנו על-ידי ראש הממשלה שעד ראש השנה אנחנו נשמע סיכום שבסופו של דבר יביא לפתרון גם של הקבוצה הזאת.

שלי יחימוביץ': אנחנו כמעט והגענו לראש השנה – נשאר לנו יום וחצי של עבודה – יכול להיות שנתבשר מפיך היום על הסיכום הזה הקרב ובא.

שלי יחימוביץ': ואם לא – היות שאתה טיפלת באופן אישי בסיכום הזה בנושא הניצולים, יש כאן בעיה גדולה מאוד של קבוצה גדולה מאוד של אנשים, ששוב – מכאן ומכאן, רובם הם בדיוק אותם קשישים עולים שמקבלים קצבת זקנה עם השלמת הכנסה – אז אנא ממך, אני מקווה שתהיה איש בשורות בנושא הזה.

שלי יחימוביץ': אבשלום וילן: אני מבקש להעיר שתי הערות.

שלי יחימוביץ': האחת, בעיקר באשר למה שסמדר כתבה לגבי גמלת הזקנה.

שלי יחימוביץ': נדמה לי שהיתה התחייבות ממשלתית להעלות את זה ל- 20% מהשכר הממוצע במשק.

שלי יחימוביץ': מתי אכן זה קורה?

שלי יחימוביץ': סמדר אלחנני: זה לא יקרה.

שלי יחימוביץ': לא היתה התחייבות ממשלתית.

שלי יחימוביץ': היתה המלצה, לא היתה התחייבות.

אבשלום וילן: שנית, במסגרת אותם צעדים רגרסיביים שנעשו – מעבר להעלאת גיל הפנסיה – היה גם הנושא שקצבת הזקנה הוצמדה למדד המחירים לצרכן ולא לשכר הממוצע במשק.

אבשלום וילן: זה הפרש אדיר, זה אנטי-סוציאלי באופן מובהק, זה דבר נבזי מאין כמוהו.

אבשלום וילן: אני לא מכיר כלכלה מתקדמת בעולם שכך מצמידים את הקצבאות, זאת פשוט בושה.

אבשלום וילן: אז, הבית בוער – מרחו אותנו, בהבל ורעות רוח – וכל המטרה היתה בכלל לשדוד את הביטוח הלאומי.

אבשלום וילן: היו"ר אלחנן גלזר: אסור לשכוח שהממשלה הקודמת עשתה את זה.

אבשלום וילן: אבשלום וילן: שתי ממשלות קודמות.

אבשלום וילן: סמדר אלחנני: אין הלימוּת בכלל, כי הם גובים מהשכר עד גיל 67, זאת אומרת הגבייה גדֵלה והתשלומים קטֵנים.

אבשלום וילן: אבשלום וילן: אני חושב שקודם כול, המשרד צריך להילחם.

אבשלום וילן: אגב, גם לא מדובר בכסף גדול ברמת המקרו, זה עניין של עיקרון – עיקרון של שחיקה – וצריך להצמיד בחזרה את קצבאות הזקנה לשכר הממוצע במשק.

אבשלום וילן: שלי יחימוביץ': שלום לך, אדוני השר.

אבשלום וילן: אין ספק שהמשרד שאתה מופקד עליו הוא חשוב מאוד מאוד מאוד, כי אם יש משהו שהוא ודאי בחיינו – אם יתמזל מזלנו – זה שנגיע לגיל זקנה, ומדובר בנושא שהוא באמת בבסיס חיינו.

אבשלום וילן: ואני שמחה על כך שהמשרד הזה קיים ואני שמחה על כך שאתה עומד בראשו כיוון שגם אם התקציב שלו הוא מאוד קטן – במונחים שמתגלגלים כאן בוועדת הכספים – יש אפילו משמעות סימבולית וערכית לעובדה שיש משרד כזה.

אבשלום וילן: וכיוון שהתקציב הוא באמת תקציב קטן יחסית, לא נותר לי אלא לפנות אליך ולבקש לגייס ביתר-שאת את המעורבות שלכם - ואפילו סוג של אולטימטום לפרקים בקואליציה הזאת – כדי להביא לידי ביצוע כמה ענייני חקיקה שהם מאוד מאוד חשובים, ואני אמנה את השלושה שבעיני הם המרכזיים ביותר.

אבשלום וילן: על אחד מהם כבר דיברנו היום, והוא הכללת האשפוז הסיעודי בביטוח הבריאות הממלכתי – דבר שממש כדאי לעשותו בעוד הקואליציה הזאת מכהנת, כי מי יודע מה יהיה אחר כך.

אבשלום וילן: אני יודעת שבממשלה הזאת, יחסית, אפשר לגייס רוב.

אבשלום וילן: זאב אלקין: את פסימית לגבי אחר כך?

שלי יחימוביץ': כן, אני אפילו פסימית.

שלי יחימוביץ': אני חושבת שדווקא בהרכב הקואליציוני הזה – שיש לי עליו הרבה ביקורת ואני לא חוסכת אותה – בשילוב הזה של מפלגת העבודה, הגמלאים וש"ס, אפשר להגיע פה ללחץ מאוד מסיבי כדי ליישם את החוק הזה.

שלי יחימוביץ': אני לא חושבת שפה, מסביב לשולחן, יש עליו מחלוקת.

שלי יחימוביץ': נושא נוסף – וזה כבר נאמר – זה הצמדת גמלת הזקנה לשכר הממוצע במשק, במקום למדד, שזה סוג של עוול שבעיני הוא מבייש כי השכר שלנו, חברי הכנסת, צמוד לשכר הממוצע במשק, אז איך אנחנו יכולים לגזור גזירה שונה על גמלאים?

שלי יחימוביץ': זה בלתי נתפס.

שלי יחימוביץ': הנושא השלישי – וכאן אני רוצה להצטרף לחברי, חבר הכנסת זאב אלקין – בעניין העלאת גיל הפנסיה.

שלי יחימוביץ': אכן, יש יותר נשים זקנות מגברים זקנים כיוון שאנחנו חיות יותר מכם, ובדין.

שלי יחימוביץ': השר לענייני גמלאים רפי איתן: מזלכן.

שלי יחימוביץ': סתם, זה היה בצחוק.

שלי יחימוביץ': היו"ר אלחנן גלזר: בגלל שאין לכן אישה...

שלי יחימוביץ': תוחלת החיים שלנו היא ארוכה יותר, ואנחנו גם לא נהרגות במלחמות – שזה מעניק לנו שני יתרונות.

שלי יחימוביץ': מצד שני, יש גם חיסרון גדול בצד העניין הזה, והוא שנשים לעתים קרובות יותר מגיעות לגיל הרביעי, שהוא גיל פחות סימפטי מהגיל השלישי שאנחנו מרבים לשמוע עליו, והן אף מלוות את בני זוגן, לפעמים על ערש דווי בזמן מחלה קשה, והן נשארות לבד בסופו של יום.

שלי יחימוביץ': זה מחבר אותי לדברים של חבר הכנסת אלקין בעניין גיל הפרישה.

שלי יחימוביץ': יש שתי בעיות, על אחת עמדה סמדר במסמך שהיא הכינה, והיא שרוב הנשים לא מגיעות לגיל הפרישה, הן פורשות בדרך כלל בניגוד לרצונן בשלבים מוקדמים יותר, ואז יש פער של כמה שנים בין הזכאות לגמלאות ולקצבת זקנה לבין הפרישה, ויש לימבו כזה שבו עדיין לא ניתנו הפתרונות הממשיים.

שלי יחימוביץ': הדבר השני – ואני אמחיש את זה – לפני זמן לא רב הייתי בביקור במפעל "פרי הגליל" שליד חצור.

שלי יחימוביץ': עומדות שם נשים, הן עובדות בעמידה - כל ימי חייהן, אגב – בפסי ייצור, בחום נוראי, באדים, בעבודה פיזית קשה.

שלי יחימוביץ': כל ימי חייהן, הן רק התפללו שהן יגיעו לגיל הזה, גיל 60, ויוכלו סוף סוף לצאת לגמלאות ולנוח קצת, כי הרגליים דוויות והגוף מיוגע, ואלה נשים עניות, וגם השיניים שלהן לא במצב טוב.

שלי יחימוביץ': ואז באה הגזירה האיומה הזאת והן פשוט נידונו לעוד כמה שנים של סבל.

שלי יחימוביץ': יש משהו מאוד לא מוסרי בהעלאת גיל הפרישה, במיוחד לנשים ובמיוחד במקצועות שכרוכים בעבודה פיזית קשה.

שלי יחימוביץ': אני הנחתי בפגרה – עדיין לא בצורה רשמית, זה בעבודה של הלשכה המשפטית, אבל היא תונח מייד ביום הראשון – הצעת חוק להורדה בחזרה של גיל הפרישה לנשים.

שלי יחימוביץ': השר לענייני גמלאים רפי איתן: מ-62 ל-60?

שלי יחימוביץ': ל-60, כן.

שלי יחימוביץ': לפחות להשאיר אופציה כזאת לנשים שעובדות עבודה פיזית.

שלי יחימוביץ': זה נראה לי דבר הכרחי ומוסרי מאין כמותו, ואני באמת מציעה לך, אדוני השר, קצת להיכנס לעניין הזה – אולי אפילו לבקר בכמה מקומות עבודה כאלה ולראות איזה גורל נגזר על הנשים האלה, בגיל מאוד מבוגר.

שלי יחימוביץ': השר לענייני גמלאים רפי איתן: את "פרי הגליל" אני מכיר.

שלי יחימוביץ': תוכל לראות שם במו-עיניך.

שלי יחימוביץ': אני במקרה נותנת את הדוגמה הזאת, זה נכון גם למפעלי עופות למשל, שנשים עומדות וכל ימי חייהן חותכות חתיכה אחת של עוף, וכן הלאה, הן מוכרחות את הכסף הזה לפרנסת משפחתן.

שלי יחימוביץ': הן לא יפרשו לפרישה מוקדמת, ובאמת אנחנו גוזרים עליהן עוד שנים של מאמץ פיזי מאוד מאוד קשה.

שלי יחימוביץ': מדובר גם בנשים שהבריאות שלהן פחות טובה – אלה לא נשים שהולכות למכוני כושר ומטפלות בעצמן טיפול בריאותי מעל ומעבר.

שלי יחימוביץ': מדברים באמת על העשירונים התחתונים.

שלי יחימוביץ': השר לענייני גמלאים רפי איתן: מה שאת אומרת למעשה שאת מוכנה לדיפרנציאציה בין נשים עובדות לנשים שלא עובדות?

שלי יחימוביץ': איך נבדיל?

שלי יחימוביץ': קודם כול, נשים שלא עובדות – זה לא חל עליהן, ממילא.

שלי יחימוביץ': אני מדברת על דיפרנציאציה עוד יותר גבוהה – בין נשים שעובדות בקו ייצור בעבודה פיזית קשה לבין נניח עורכות-דין, או חברות כנסת, או עיתונאיות, לצורך העניין.

שלי יחימוביץ': אני מבדילה כאן בפירוש בין צווארון לבן לבין צווארון כחול.

שלי יחימוביץ': או אחיות בבתי-חולים ממשלתיים, שפשוט קשה להן לעמוד על הרגליים עד גיל כל כך מבוגר, והן גם מפורקות פיזית מעבודה מאומצת.

שלי יחימוביץ': היו"ר אלחנן גלזר: מורות.

שלי יחימוביץ': מורות, נכון, דוגמה מצוינת.

שלי יחימוביץ': מורה זוהי עבודה פיזית קשה, ואני מזמינה אותך ללמוד יותר את הנושא הזה ולהצטרף ליוזמה הזאת של הורדת גיל הפרישה.

שלי יחימוביץ': השר לענייני גמלאים רפי איתן: האמת, שעד לרגע זה לא חשבתי על כך.

שלי יחימוביץ': אז בבקשה.

שלי יחימוביץ': ובהצלחה, ושנה טובה וחג שמח.

סמדר אלחנני: בהחלטה הזאת בגיל פרישה, הוועדה קיבלה מכתב משר האוצר, שהבטיח תקציב מיוחד לפתרון בעיות של פרישה מוקדמת בגלל תנאים פיזיים קשים.

סמדר אלחנני: בידיכם הדבר.

סמדר אלחנני: היו"ר אלחנן גלזר: אני רוצה להזכיר שהעניין הזה הוא עוול גדול גם לגברים, שהעלו להם מגיל 65 לגיל 67, עם בעיות דומות מאוד.

סמדר אלחנני: סמדר אלחנני: הסעיף התקציבי לא מבדיל בין נשים לגברים.

סמדר אלחנני: היו"ר אלחנן גלזר: היות והשעה כבר מאוחרת, אנחנו ניתן למשרד להשיב.

סמדר אלחנני: בבקשה.

סמדר אלחנני: השר לענייני גמלאים רפי איתן: העליתם פה נושאים שהם לאו דווקא בתחום התקציב, שעבורו באנו הנה לאישור, ואני אענה על כמה נקודות, ואם אחטיא משהו – אתם יכולים להזכיר לי.

סמדר אלחנני: ראשית, אני רוצה להדגיש את הנקודה של אזרח ותיק, שהמנכ"ל העלה אותה.

סמדר אלחנני: בסך הכול, ההטבות לזקנים בתחום האזרח הוותיק שוות הרבה מאוד כסף.

סמדר אלחנני: הן מגיעות אולי קרוב מאוד למיליארד שקל לשנה, כאשר הניצולת – במיוחד בנושא שנקרא ארנונה – היא מעטה מאוד, אולי פחות מחצי.

סמדר אלחנני: בגלל סיבות של מודעות ובגלל סיבות של חוסר ארגון, האזרחים הוותיקים לא תובעים את שלהם.

סמדר אלחנני: אנחנו נכנסנו לנושא ואנחנו מנסים לפרט אותו לפרטים, לבדוק, וכאן אנחנו הולכים בצורה מאוד בטוחה, הכול במסגרת חוקים שכבר נקבעו.

סמדר אלחנני: ההבדל בקצבת הזקנה בין המדד והשכר הממוצע במשק, לאוצר – אם אנחנו עושים את הקפיצה הזאת של 4%, כפי שהיועצת הכלכלית ציינה – זה בערך גס, 250 מיליון שקלים.

סמדר אלחנני: האוצר- אני אומר זאת בצורה מפורשת – מתנגד לגבי השנה, ואנחנו מנסים להכניס את זה בתוכנית רב-שנתית.

סמדר אלחנני: כלומר, שהפער הזה יכוסה במשך כמה שנים, עד שנגיע לכך שזה יהיה השכר הממוצע במשק.

סמדר אלחנני: אם זה היה תלוי בי, הייתי עושה זאת מחר.

סמדר אלחנני: מדוע?

סמדר אלחנני: מפני שזה מתבקש, מדובר בעוול אמיתי- אני חוזר ואומר: זה עוול אמיתי, מפני שבסופו של דבר, הגמלאי שחי מקצבת הזקנה, הוא חי מהעלויות שקיימות במשק, ממערכת הרמה הכוללת, ולא לפי המדד שהוא מאוד מאוד פיננסי, הייתי אומר כך.

סמדר אלחנני: כל הנושא של פנסיה תקציבית קיים; לפי תוכניות קיימות, במשך דור הוא יעבור מן העולם.

שי חרמש: אין יותר מצטרפים חדשים.

שי חרמש: השר לענייני גמלאים רפי איתן: כלומר, כל אלה החדשים, למעשה הם כבר בפנסיה צוברת.

שי חרמש: אני יכול לתת דוגמה מעצמי, שבעשר השנים האחרונות – שבהן אני מקבל פנסיה תקציבית, ואני מקבל כבר די הרבה שנים - הפנסיה התקציבית שלי לא השתנתה.

שי חרמש: סמדר אלחנני: כי אתה צמוד לשרים.

שי חרמש: ד"ר אבי ביצור: רק עכשיו, אבל לפני שנה וחצי הוא גם קיבל.

שי חרמש: סמדר אלחנני: למה הוא היה צמוד קודם?

שי חרמש: השר לענייני גמלאים רפי איתן: קיבלנו משהו, אבל כשאני משווה את הפנסיה שלי למישהו בדרגה שלי שיוצא היום, יש פער גדול.

שלי יחימוביץ': זה בהנחה שבכלל מפרישים לו לפנסיה.

שלי יחימוביץ': סמדר אלחנני: אני אבדוק לך.

שלי יחימוביץ': השר לענייני גמלאים רפי איתן: תבדקי.

שלי יחימוביץ': במקרה, הנושא האישי שלי לא כל כך מהותי.

שלי יחימוביץ': לגבי ריבית, אני באמת לא הייתי ער לנושא – אני מוכרח לציין.

שלי יחימוביץ': סמדר אלחנני: כשזה הוחלט, עדיין לא היית שר.

שלי יחימוביץ': השר לענייני גמלאים רפי איתן: כן, אבל גם לא הייתי ער לנושא.

שלי יחימוביץ': נושא מיגון ודיור מוגן – אני משאיר לך, המנכ"ל.

שלי יחימוביץ': חוק ההסדרים, חבר הכנסת שי חרמש, אני לוקח לתשומת לבי.

שלי יחימוביץ': אני לא הייתי נוכח בישיבה הזאת, ראיתי את זה בדיעבד, אבל אתה לחלוטין צודק.

שי חרמש: שלושת ה"פילרים" לא היו – לא אתה, לא אדרי ולא...

שי חרמש: השר לענייני גמלאים רפי איתן: במיוחד שאני בא גם ממשפחה כזאת שלמזלה, מכרה את זה קודם.

שי חרמש: ד"ר אבי ביצור: השר, אפשר להגיש ערעור.

שי חרמש: ..

שי חרמש: השר לענייני גמלאים רפי איתן: נושא גיל פרישה לנשים – חברת הכנסת שלי יחימוביץ', הייתי מאוד שמח לראות את הצעת החוק.

שי חרמש: אם יש בה דיפרנציאציה, יכול להיות ששווה שנריץ את זה דרך הקואליציה.

שי חרמש: לראש הממשלה יש יועץ כלכלי שקוראים לו פרופ' מנואל טרכטנברג.

שי חרמש: האיש הזה חסיד של דיפרנציאציה.

שי חרמש: הוא חושב שכל המערכות – הן של קצבות זקנה והן של טיפול בקשישים והן הבטחת הכנסה, כל דבר – אם מדינת ישראל תטפל בזה על-ידי דיפרנציאציה, כלומר לפי שורה של מרכיבים, כמו מבחן הכנסה, כמו גיל, כמו דיור – יש לו בית, אין לו בית – הנושאים האלה יאפשרו לאוצר המדינה לתת הרבה יותר לחלשים ופחות לאחרים.

שי חרמש: סמדר אלחנני: זה יוצר עיוותים.

שי חרמש: השר לענייני גמלאים רפי איתן: בסיעה שלי – נניח לגבי קצבת זקנה – יש לכך התנגדות מוחלטת.

שי חרמש: קצבת הזקנה מוכרחה להיות אוניברסלית.

שלי יחימוביץ': אני חייבת להגיד שאני מסכימה עם הסיעה שלך, ושזה ההבדל בין מדינת סעד למדינת רווחה – שבמדינת רווחה, קצבאות הן אוניברסליות ולא פרטיקולריות.

שלי יחימוביץ': סמדר אלחנני: קצבה לעניים היא קצבה "ענייה".

שלי יחימוביץ': מה שטרכטנברג רוצה זה שבנאדם יבוא עם תעודת עני, ואז הוא יקבל דברים.

שלי יחימוביץ': אני אומרת שמדינת רווחה צריכה לתת סל של שירותים בסיסיים לאזרחיה.

שלי יחימוביץ': השר לענייני גמלאים רפי איתן: הוא לא יבוא עם תעודה.

שלי יחימוביץ': יראו את זה במחשב.

שלי יחימוביץ': זה היה סימבולי.

שלי יחימוביץ': השר לענייני גמלאים רפי איתן: שלי, אנחנו נמצאים במדינה שמוציאה על ביטחון 50 מיליארד שקלים בשנה.

שלי יחימוביץ': סמדר אלחנני: לא דיפרנציאלי אבל.

שלי יחימוביץ': השר לענייני גמלאים רפי איתן: 50 מיליארד, יחד עם המענק האמריקני.

שלי יחימוביץ': זוהי עובדה קיימת.

שלי יחימוביץ': מעט מדינות מוציאות כל כך הרבה, ביחס להכנסה הלאומית שלהן.

שלי יחימוביץ': אז יכול להיות שלתקופת דור, אין ברירה אחרת, כפי שאני אמרתי.

שלי יחימוביץ': לא אכפת לי שקצבת הזקנה שלי תיעצר באיזשהו מקום ולא תתקדם, אבל יש אנשים אחרים שזה חשוב להם.

שלי יחימוביץ': בואי לא נזלזל בתוכנית שלו.

שלי יחימוביץ': הוא מעבד אותה, היא למעשה תצא החוצה לדעתי בחלק הראשון שלה תוך כמה שבועות, בחלק היותר מורכב שלה, בערך בעוד שישה חודשים, לקראת תקציב 2009.

שלי יחימוביץ': אגב, זה לא זלזול.

שלי יחימוביץ': זוהי מחלוקת אידיאולוגית.

שלי יחימוביץ': השר לענייני גמלאים רפי איתן: גם זה יגיע.

שלי יחימוביץ': אני חוזר ואומר לגבי הגיל.

שלי יחימוביץ': במידה שזה באמת לגבי נשים עובדות כך ולגבי אחרות כך- אני מוכן לתמוך בכך.

שלי יחימוביץ': השאלה אם זה גם לגברים.

שלי יחימוביץ': סמדר אלחנני: הסעיף לא מפלה בין גברים לנשים.

שלי יחימוביץ': הוא מדבר על פתרון לקשיים פיזיים.

שלי יחימוביץ': אבל הוא מדבר על משהו אחר לגמרי.

שלי יחימוביץ': סמדר אלחנני: לא.

שלי יחימוביץ': זה בדיוק מתייחס למה שאת אמרת.

שלי יחימוביץ': הוא מדבר איתי על החזרת גיל הפרישה לקדמותו.

רפי איתן: הכנסת אשפוז סיעודי במערכת הציבורית – אני במפורש מסכים.

רפי איתן: באשר לניצולי השואה במעגל שני – הפגישה המסכמת עם ארגוני ניצולי השואה נדחתה לאחר החג מאחר שהצוותים שראש הממשלה הפעיל, לא הגיעו עדיין לסיכום, אבל גם כאן מה שמצטייר, שתהיה דיפרנציאציה.

רפי איתן: כלומר, שה- 85,000 יקבלו יותר מאחרים, או ה- 160, או ה-180, יקבלו יותר מאחרים.

רפי איתן: זה לא קל לעשות, אבל אני כבר אומר לך שהאוצר הקציב לגל השני כ- 250 מיליון שקלים.

רפי איתן: האם זה מספיק?

רפי איתן: התשובה שלי לא.

רפי איתן: לכן, אני במקביל מנהל משא-ומתן עם ממשלת גרמניה – דווקא על הנושאים האלה.

רפי איתן: ממשלת גרמניה שלחה הנה לשבת איתי למשא-ומתן, ולכבוד לי, את סגן שר האוצר הגרמני.

רפי איתן: ישבנו איתו ביום שישי כארבע שעות.

רפי איתן: להגיד לכם שהגענו לסיכום?

רפי איתן: לא הגענו לסיכום, אבל התביעה שלנו היא של כמה מיליארדי שקלים, ובמידה שנעבור את המערכת הזאת – יהיה הרבה יותר קל לתת גם לגל השני.

רפי איתן: בינתיים, הכול מבוסס על מה שאנחנו מקבלים מהאוצר הישראלי, ומהאוצר הישראלי, כוחכם פה בוועדה הזאת יותר מאשר שלי.

רפי איתן: אל תשכחו את זה.

רפי איתן: נדמה לי שעניתי על כל השאלות.

רפי איתן: תודה רבה.

רפי איתן: קריאות: תודה.

אלחנן גלזר: תודה רבה לשר, למנכ"ל ולצוות של המשרד לענייני גמלאים.

אלחנן גלזר: שמחנו לשמוע שלגמלאי מדינת ישראל יש כבר כתובת ויש מי ששומע להם, וזוהי בשורה מאוד חשובה לכל גמלאי מדינת ישראל.

שי חרמש: אם בחור צעיר כמוך בגיל 58 אומר את זה, אז הגענו רחוק.

שי חרמש: היו"ר אלחנן גלזר: למען הפרוטוקול, לפני שבועיים מלאו לי 60.

שי חרמש: השר לענייני גמלאים רפי איתן: תודה רבה לכם.

שי חרמש: היו"ר אלחנן גלזר: תודה רבה, הישיבה נעולה.